Szitakötő 47. Szám

Pók –ügy Vibók Ildi

**Egy pók szerelme**

Török Enikő tanitó

Kályha mellett korom volt, kormos falon élt egy pók.

Csendben élt a sarokban, szőtt, font a nagy homályban.

Ha egy szúnyog arra szállt, hálóval ölelte át.

A legyeket imádta, ravaszul átkarolta.

Hanem egyszer hálójába berepült egy lepkelányka.

Szivárványszín volt a szárnya, ragyogott a napsugárba.

Annyira megszerette, ebédre meg nem ette.

Sóváran szeretgette, friss harmattal etette.

Őt feleségnek szánta, de a lepke kicsúfolta:

-Nem lehetek a párod, mert túl nagy a potrohod!

Lábad túl sok, szárnyad semmi, nem fogok én hozzád menni!

A hálód nagyon szorít, szerelmed nem boldogít!

-Jól van, kedves szerelmem, a sok lábam elrejtem.

Szárny helyett szép palástot harmatcseppből varratok.

A hálóm meglazítom, s a táncodat csodálom.

A ravasz kis lepkelány táncolni kezdett némán.

Kilazított hálóból megszökött a rabságból.

Búcsúzóul azt mondta:- Nem térek vissza soha!